Document ID: /roh_data/filtered/fineweb-2-filterrobots_roh.jsonl.gz/68314

Cun in container da bastiment ch’ei vegnius baghegiaus entuorn tier in studio da tun, vuleva il musicist svizzer Dodo, sa metter silla tscherca da sias ragischs africanas. El ei numnadamein naschius en Kenia nua ch’el ha passentau ils emprems sis onns da sia veta alla Costa d’Ivur.
Denton ei tut vegniu auter. Entras la pandemia da COVID-19 era ei buca pusseivel dad viagiar ad Africa. Anstagl da traversar l’ocean, ei el aschia sa decidius da traversar las alps sivzras. Incantaus dad ir cun aissa, ha Dodo già empriu d’enconuscher la destinaziun Flem Laax Falera duront il temps d’unviern. Ussa betta el per l’emprema ga ora l’ancra duront la stad. Dodo vegn ad esser hosp a Falera naven dils 22 da mars entochen entschatta settember 2023. Circumdaus dalla pezza encuera el inspiraziun per finir las davosas registraziuns da tun. Planisai ein divers concerts, registraziuns da film e musica, denter auter in film da kino che vegn producius dalla fatschenta svizzra „Royal Films Basel“.
Per l’Arena Alva eis ei fetg impurtont dad esser in’interlocutura transparenta e da procurar in project, che vegn speronza a scuntrar ina resonanza positiva tier Vus sco habitontas e habitonts da Falera. Encass da damondas stattan ils responsabels per il project bugen a Vossa disposiziun ed ein contonschibels sut la numra da telefon: 081 927 70 22.
En cas: sia arrivada festivescha Dodo cun siu concert „AfriLAAX“ la sonda, ils 15 da mars 2023 silla gronda plazza aviarta dil rocksresort a Murschetg. Era da veser sin bina, sias novas amitgas ed amitgs dall’africa, ch’ein sez fetg talentai musicistas e musicists. Il concert entscheiva dallas 20:00 uras, entrada gratuita. Segies era Vus dalla partida!
Gruppa Arena Alva